
SOCIALINĖS PARAMOS SKYRIAUS SOCIALINIŲ IŠMOKŲ SPECIALISTO
PAREIGYBĖS APRAŠYMAS


I. PAREIGYBĖ

1. Socialinių išmokų specialistas yra specialistas.
2. Pareigybės lygis – A2.
3. Pareigybės paskirtis  vykdyti ir įgyvendinti Lietuvos Respublikos įstatymus, poįstatyminius aktus, Lietuvos Respublikos Vyriausybės nutarimus socialinės paramos, išmokų vaikams ir šalpos išmokų klausimais.
4. Pareigybės pavaldumas – specialistas tiesiogiai pavaldus skyriaus vedėjui (-ai).


II. SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos specialius reikalavimus:
5.1.  turėti ne žemesnį kaip aukštąjį universitetinį išsilavinimą su bakalauro kvalifikaciniu laipsniu ar jam prilygintą išsilavinimą arba aukštąjį koleginį išsilavinimą su profesinio bakalauro kvalifikaciniu laipsniu ar jam prilygintu išsilavinimu;
5.2.  sklandžiai dėstyti mintis žodžiu ir raštu, išmanyti raštvedybos taisykles;
5.3. mokėti dirbti šiomis kompiuterinėmis programomis: MS Word, MS Excel, Internet Explorer, MS Outlook;
5.4. būti susipažinusiam su LR civiliniu kodeksu, LR piniginės socialinės paramos nepasiturintiems gyventojams įstatymu, LR išmokų vaikams įstatymu, LR socialinės paramos mokiniams įstatymu,  LR paramos mirties atveju įstatymu, LR socialinių paslaugų įstatymu, Lietuvos Respublikos Vyriausybės nutarimais, kitais teisės aktais, reglamentuojančiais socialinę paramą ir socialines paslaugas;
5.5. sugebėti planuoti ir organizuoti darbo veiklą, mokėti kaupti, sisteminti, apibendrinti informaciją bei rengti išvadas, teikti pasiūlymus.


III. ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas vykdo šias funkcijas:
6.1. priima ir registruoja klientų prašymus dėl šalpos išmokų, transporto išlaidų kompensacijų, išmokų vaikams, laidojimo išmokų, vienkartinių pašalpų, siekiant paskirti reikiamą paramą;
6.2. padeda klientams užpildyti prašymus dėl piniginės socialinės paramos skyrimo, siekiant paskirti socialinę paramą;
6.3. skaičiuoja šalpos išmokas, transporto išlaidų kompensacijas, laidojimo išmokas, išmokas vaikams, vienkartines pašalpas, siekiant paskirti reikiamą paramą;
6.4. teikia konsultacijas gyventojams  socialinių paslaugų, socialinės paramos, šalpos išmokų, transporto išlaidų kompensacijų, išmokų vaikams, laidojimo išmokų, socialinės paramos mokiniams ir kitų vienkartinių išmokų skyrimo klausimais;
6.5. išduoda pažymas gyventojams apie skyriuje gaunamas (ar negaunamas) pajamas;
6.6. bendradarbiauja  su kitomis institucijomis šalpos išmokų klausimais;
6.7. rašo buities tyrimo aktus dėl socialinių išmokų, socialinės paramos skyrimo;
6.8. pildo skyriaus darbo laiko apskaitos žiniaraštį;
6.9. tvarko skyriaus archyvinius dokumentus;
6.10. ruošia ir spausdina šalpos išmokų mokėjimo žiniaraščius;
6.11.  ruošia ir pateikia VSDF valdybos Jonavos skyriui šalpos išmokų gavėjų sąrašus;
6.12.  išduoda pažymėjimus šalpos išmokų gavėjams;
6.13. vykdo kitus nenuolatinio pobūdžio skyriaus vedėjo pavedimus.


IV. ATSAKOMYBĖ

7. Šias pareigas vykdantis darbuotojas atsako: 
7.1. už savo funkcijų nevykdymą ar netinkamą vykdymą atsako teisės aktų nustatyta tvarka. 



Susipažinau: 

.....................................................          ..............................        ................................................... 
           (Darbuotojo pareigos)                         (parašas)                             (vardas, pavardė) 

....................................................
                   (data) 






